15 नवम्बर से 13 दिसम्बर तक में पाँच मंगलवार होने से समय देश के सामाजिक व राजनीतिक क्षेत्रों के लिए शुभ नहीं है। देश में कहीं आतंकी एवं हिंसक घटनाओं की सम्भावना, राज-सत्ता में परिवर्तन व सांप्रदायिक घटनाओं का भय रहेगा। किसी प्रमुख राजनेता के अपदस्थ होने या आकस्मिक शारीरिक कष्ट होने की भी सम्भावना है। सूर्य-शनि योग के प्रभावस्वरुप उत्तरप्रदेश, बंगाल, जम्मू-कश्मीर, बिहार आदि प्रदेशों में व्यापक हिंसा, अग्निकांड, उपद्रव एवं साम्प्रदायिक विद्वेष की घटनाएं अधिक होंगी। 29 नवम्बर को मंगलवार व अमावस्या के योग से राजनीति में विशेष उथल-पुथल संभव रहेगा। देश में राजनीतिक टकराव तथा राजनेताओं में परस्पर आरोप-प्रत्यारोप होने के संकेत हैं। प्राकृतिक आपदाओं के कारण आवश्यक वस्तुओं में कमी के कारण मूल्यों में तेजी होगी।